stanford-oval/wikipedia huggingface dataset:
מתנה בלתי אפשרית
תקציר העלילה

האוורד לאנגסטון, איש מכירות במיניאפוליס, מאחר לשיעור הקראטה של בנו ג'יימי. האוורד מרגיש נורא ואומר לבנו שכדי לפצות אותו הוא יקנה לו לחג המולד כל מתנה שירצה. ג'יימי מבקש את צעצוע ה-"טורבו-מן". האוורד שוכח לקנות לו אותו עד הרגע האחרון, ואשתו ליז הזכירה לו רק בערב חג המולד כאשר הוא אזל מכל החנויות באזור. האוורד יוצא למסע המפרך למציאת ה-"טורבו-מן" הנכסף, כדי לזכות מחדש באמון בנו. אולם הוא מגלה שהטורבו-מן אזל מכל החנויות, כמו כן, הוא מפתח יריבות עם מיירון, עובד דואר אשר מנסה גם לקנות את הטורבו-מן למען בנו.
האוורד נקלע לריב במחסן עם מלא אנשים המחופשים לסנטה קלאוס, אשר נפרץ בידי המשטרה, האוורד הצליח לברוח באמצעות תג שוטר מזויף. לאחר שאזל הדלק במכוניתו, ניסה הווארד לטלפן לליז, אולם ג'יימי ענה במקומה, וכאשר ג'יימי הזכיר לו על המצעד ועל הטורבו-מן, הווארד צעק עליו לא בכוונה, כתוצאה ג'יימי כעס מאוד וניתק את הטלפון. הווארד נכנס למסעדה ומצא שם את מיירון אשר גם לא הצליח להשיג את הבובה, לפתע, הם שומעים הודעה ברדיו שמי שיפתור את החידה יקבל בובה, וכאשר הם חשבו שמדובר בבובת טורבו-מן הם רצו אל תחנת הרדיו, שם השדרן מסביר להם שאין לו בובת טורבו-מן. לאחר שהמשטרה פרצה לתחנת הרדיו, האוורד ומיירון הצליחו לברוח באמצעות הפצצה אשר התפוצצה על אחד השוטרים.
כאשר הוא חזר הביתה בידיים ריקות הוא מגלה שישנה בובת טורבו-מן בביתו של יריבו טד, אשר קנה את הבובה לבנו. כאשר הוא החליט להחזירו למקום, הוא נרדף בידי אייל הצפון של טד וגרם למהומה בבית. טד וליז גילו אותו, וליז נדהמה ממנו בגלל ששיקר לה ולג'יימי. וטד וליז יחד עם הילדים נסעו למצעד. לאחר שהרשו לילדיהם לצאת למצעד, טד וליז נשארו במכונית, והוא ניסה להתחיל איתה, וליז במהרה דחתה אותו שהיא הכתה בו בראשו עם ליקר ביצים. כאשר הווארד שתה בירה עם האייל, הוא ראה ציור שלו עם משפחתו והבין שעליו לקיים את מה שהבטיח, ונסע במהרה למצעד, אולם לאחר מרדף עם שוטר הוא הגיע בטעות אל מאחורי הקלעים שם חשבו שהוא השחקן המחליף שיגלם את טורבו-מן.
בתור טורבו-מן, הווארד נאלץ לבחור ילד שיקבל את בובת הטורבו-מן ובחר בג'יימי, אולם מיירון, בתחפושת של דמנטור, הגיע וניסה לגנוב את הבובה מג'יימי אולם נתפס בידי המשטרה והווארד הציל את בנו. הווארד חשף את עצמו בפני משפחתו ואמר להם שהם הדבר החשוב ביותר לו והתנצל בפניהם ובפני השוטרים. ג'יימי נתן את הבובה למיירון, וסיפר להווארד שהוא לא צריך את הבובה כי יש לו את טורבו-מן האמיתי בבית, שזה אבא שלו, והווארד זכה להיות גיבור.
צוות השחקנים

ארנולד שוורצנגר - הווארד לאנגסטון
ריטה וילסון - ליז לאנגסטון
סינבד - מיירון לאראבי
פיל הרטמן - טד מלטין
ג'ק לויד - ג'יימי לאנגסטון
רוברט קונראד - השוטר אלכסנדר האמל
מרטין מול - השדרן (מר קוקו)
ג'ים בלושי - סנטה בקניון
משוואת ואן 'ט הוף

משוואת ואן 'ט הוף מאפשרת חישוב של הפוטנציאל האוסמוטי בעזרת ריכוז המומס, הטמפרטורה וקבוע הגזים האידיאליים. המשוואה פותחה על ידי יאקובוס ואן 'ט הוף:
OP - הלחץ האוסמוטי ב MPa.
C - ריכוז המומס ב M.
T - הטמפרטורה במעלות קלווין.
R - קבוע הגזים האידיאליים ב :  {L*MPa \over K*mol}.
ראו גם

אוסמוזה
לחץ טורגור
לחץ אוסמוטי
ערך זה הוא קצרמרבנושא כימיה. אתם מוזמנים לתרום לוויקיפדיה ו.
משה אייזנברג

משה אייזנברג (נולד ב-19 באוגוסט 1967) הוא כדורגלן עבר ישראלי ששיחק בעמדת החלוץ.
קריירה

אייזנברג התחיל את הקריירה שלו במחלקת הנוער של מכבי תל אביב ובגיל 15 הצטרף לבני יהודה. בעונת 1984/1985 ערך את הופעת הבכורה שלו בקבוצה הבוגרת.
בקיץ 1989 חתם בהפועל רמת גן בה שיחק עונה אחת שבסיומה ירדה רמת גן לליגה הארצית. בקיץ 1990 חתם במכבי חיפה במדיה שיחק עונה אחת בה כבש 7 שערים ב-25 הופעות. באותה עונה היה שותף לזכייה של המועדון בדאבל. כעבור שנה חתם בהפועל תל אביב ובסיומה חזר לבני יהודה.
בהמשך הקריירה שיחק גם בבית"ר תל אביב, הפועל חיפה, מכבי הרצליה וסקציה נס ציונה.
ב-18 בפברואר 1987 ערך את הופעת הבכורה שלו בנבחרת ישראל בתיקו 1-1 נגד צפון אירלנד. לזכותו עוד 4 הופעות בנבחרת.
תארים

אליפות ישראל: 1990/1991
גביע המדינה: 1990/1991
נביל דיראר

נביל דיראר (בערבית: نبيل ضرار, תעתיק עברי: נביל צ'ראר; נולד ב-25 בפברואר 1986) הוא כדורגלן מרוקאי המשחק בעמדת הקיצוני שמאלי בשבאב מוחמדיה ובנבחרת מרוקו.
קריירת מועדונים

דיראר נולד בקזבלנקה, אך התחיל את קריירת הכדורגל שלו בבלגיה. בשנת 2004 חתם בדיאגם ספורט. יכולתו המרשימה משכה את תשומת הלב של מועדונים רבים בבלגיה, ובקיץ 2006 חתם בווסטרלו, לאחר שנתיים עבר לקלאב ברוז'.
בעונתו הראשונה במועדון, סיים עם המועדון במקום השלישי שמוביל למוקדמות הליגה האירופית. בעונת 2009/2010 דיראר היה שחקן מפתח בקבוצה, אך מעל לכל בלטה התנהגותו על כר הדשא ומחוצה לו: במשחק נגד מכלן דיראר ירק על פניו של ג'וני בויינס והורחק ל-2 משחקים; בספטמבר 2009 נשלח להתאמן עם קבוצת המילואים לאחר שאיחר לאימון; בתחילת עונת 2010/2011, דיראר נשלח שוב להתאמן עם קבוצת המילואים למשך שבועיים לאחר שלא הגיע ליום האוהדים, אף על פי שטען כי לא הופיע מפני שהוא היה חולה; בעקבות ההפסד נגד לוקרן ב-23 באוקטובר, דיראר נשלח שוב להתאמן עם קבוצת מילואים לשלושה שבועות.
ב-30 בנובמבר 2011 דיראר הבקיע את השער הראשון בתחילת הקאמבק המדהים של קבוצתו נגד מריבור במסגרת שלב הבתים של הליגה האירופית לאחר שפגרה 0–3 וניצחה 3–4.
ב-31 בינואר 2012, דיראר חתם במונקו תמורת 7.5 מיליון אירו, והיה לשחקן היקר ביותר שנמכר מקלאב ברוז'. ב-13 בפברואר, ערך את הופעת הבכורה שלו בניצחון 0–1 בסטיה. ב-24 בפברואר דיראר הבקיע את שער הבכורה שלו בניצחון 1–2 נגד סטאד לאוואל.
ביולי 2020, דיראר חתם בקלאב ברוז' מליגת העל הבלגית.
בקיץ 2021 דיראר חתם בקסימפאשה מליגת העל הטורקית.
בקיץ 2022 חזר למרוקו וחתם בשבאב מוחמדיה מליגת העל המרוקאית.
קריירה בינלאומית

דיראר הוא בעל אזרחות כפולה, בלגית ומרוקאית. דיראר הודיע כי בכוונתו לשחק עבור נבחרת בלגיה, אך לאחר שהתברר כי שיחק בנבחרת הצעירה של מרוקו הוא נאלץ לשחק עבורה. ב-11 באוקטובר 2008 ערך את הופעת הבכורה שלו בנבחרת נגד מאוריטניה במסגרת מוקדמות מונדיאל 2010.
תארים

ליגה 2: 2012/2013
ליגה 1: 2016/2017
מריה תרסה אנדרואטו

| --- | --- |

 לידה:  26 בינואר 1954 (בת 70) Arroyo Cabral, ארגנטינה 
 מדינה:  ארגנטינה 
 שפות היצירה:  ספרדית 
 סוגה:  ספרות ילדים ונוער 
 תקופת הפעילות:  מ-1993 
 פרסים והוקרה:  פרס אנדרסן (2012) 
 
מריה תרסה אנדרואטו (באנגלית: María Teresa Andruetto; נולדה ב-26 לינואר ב-1954) היא סופרת, משוררת ועורכת ארגנטינאית. היא הסופרת הארגנטינאית הראשונה והיחידה עד כה שזכתה בפרס אנדרסן, אשר הוענק לה בשנת 2012. עד היום, אף אחד מספריה לא תורגם לעברית.
חייה הפרטיים

אנדרואטו נולדה בארגנטינה, בעיירה בשם ארוז'ו קבראל שבפרובינציית קורדובה. עיירה קטנה זו מאופיינת בקהילות הרבות והמגוונות שחיות בקרבה, שכן מרבית תושביה הם מהגרים מארצות אחרות. אביה של אנדרואטו היה מהגר בעצמו, שהיגר מאיטליה.
אנדרואטו טענה שהסיפורים שכתבה הושפעו לא רק מכך שבית ילדותה היה משופע בספרים, אלא בעיקר מנטיית הוריה לספר לה סיפורים. אנדרואטו טוענת שהכתיבה שלה היא תוצאה של העידן והסביבה שבה היא חיה ושל החוויות אותן צברה, למשל ספרה "סטפאנו" מספר על מהגר שברח מאיטליה לארגנטינה בשל הקשיים שחווה במדינת הולדתו, סיפור מאוד דומה לסיפורו של אביה וספרה "האישה בשאלה" עוסק באישה שחיה תחת משטר הרודנות בארגנטינה.
בלימודיה האקדמיים, היא למדה ספרות באוניברסיטה הלאומית של קורדובה, והפכה בשנת 1975 לבעלת תואר שני בספרות ילדים.
כיום, אנדרואטו גרה עם שתי בנותיה ובן זוגה בעיירת ילדותה. אנדרואטו מספרת על מה שאירע לחברי המשפחה שלה במהלך המלחמה המלוכלכת, הכינוי לטרור המדיני נגד אנשים בעלי דעה שמאלנית, בחסות הממשל הצבאי בארגנטינה. היא מספרת על כך שבמהלכה בן זוגה אולץ לצאת לגלות פוליטית, שהיא שהייתה צריכה לפרנס את בנותיה באותם זמנים קשים, ושהיא עצמה אולצה לצאת לגלות בפטגוניה. אנדרואטו אומרת שכל אלה הם השפעות נוספות על הכתיבה שלה.
קריירה

אנדרואטו אמנם מוכרת כיום כסופרת וכמשוררת זוכת פרסים, אך היא הייתה דמות משפיעה בחוגים הספרותיים הארגנטינאים עוד לפני פרסום ספריה. היא עבדה בתור עורכת במגזין ספרות לילדים ונוער "אבן חופשייה" (בספרדית: "Piedra Libre") בין השנים 1986–1995. בנוסף, היא הייתה חלק ממועצת המנהלים של ארגון לחקר ופרסום ספרות ילדים ונוער בארגנטינה בין השנים 1984–1995. כמו כן, היא מלמדת ספרות יוצרת, מבקרת בבתי ספר ואוניברסיטאות כדי ללמד ספרות ילדים, ועורכת ב"ליקוי עריכות" (בספרדית: "Ediciones del Eclipse"), הוצאה לאור ארגנטינאית.
ספריה תורגמו לשפות גרמנית, פורטוגזית, איטלקית וגליצית. שיריה הופיעו במגזינים ואסופות בצרפת, איטליה, פורטוגל, אמריקה הצפונית וליטא.
היצירות שלה נלמדות באוניברסיטאות אמריקאיות ואירופאיות. בהשראת יצירותיה נעשו יצירות אמנות כגון ספרי אומן, סרטים קצרים, מופעים מוזיקליים, מופעי ריקוד, מופעי קריינות וקטעי תיאטרון.
כחלק מעשייתה הפוליטית, אנדרואטו היא מנהלת-שותפה באוסף שמטרתו להציל משכחה יצירות של סופרות ארגנטינאיות, שבשל השתייכותן הפוליטית במשך המלחמה המלוכלכת, יצירותיהן נעלמו, אבדו או שהתעלמו מהם ועל כן איש אינו זוכר אותן עוד.
בשנת 2012 הוענק לאנדרואטו פרס אנדרסן לספרות ילדים. הפרס הוענק לה בזכות מומחיותה בכתיבת יצירות חשובות ומקוריות המאופיינות באסתטיקה ייחודית. וכן, בשל העובדה שספריה עוסקים במגוון נושאים חשובים בעולמנו העכשווי, כגון הגירה, עולמות פנימיים, אי-צדק, אהבה, עוני, אלימות וסוגיות פוליטיות. בנאום שנשאה בעת קבלת פרס אנדרסן, אמרה ש"כאשר אני כותבת, אני דבר ראשון, מתעמתת עם הדעות הקדומות שלי, אני מפקפקת בעצמי, והייתי רוצה שקוראי, קטנים כגדולים, יעשו כמוני וירצו לנקוט עמדה. הרגשות שלי משמשות אותי כמצפן, אני מסתמכת עליהם, וכתיבתי מגיעה ממקום של התבוננות והקשבה אינטנסיבית."
ספריה

"הטבעת המכושפת" (1993).
"טמה" (1993).
"מילים לגחלות" (1993).
"תעלומה בפטגוניה" (1993).
"תפילת אשכבה" (1993).
"טביעות רגל בתוך הארנה" (1997).
"סטפאנו" (1997).
"פווס ועוד פואמות" (1997).
"פיפה הוא ככה" (1999).
"תנו לו אלוף!" (2000).
"הערפדית" (2001).
"קודק" (2001).
"כל תנועה מהפנטת" (2002).
"בנג'מינו" (2003).
"האישה המדוברת" (2003).
"הסוס של צ'אונג צ'ו" (2004).
"סולגו" (2004).
"ביאטריז" (2006).
"הבית בצבע לילך" (2006).
"זיגוג" (2006).
"לשון אמא" (2007).
"רכבות" (2007).
"הנמנמן" (2008).
"חלום אמריקאי" (2008).
"פווס\קודק" (2008).
"הילדה, הלב והבית" (2011).
"המדינה של חואן" (2012).
"מנומר" (2015).
"לא הרבה אנשים כמו השקט הזה" (2017).
"קלרה והאיש בחלון" (2018).
הערות שוליים

1 2  María Teresa Andruetto, IBBY, ‏2012
1 2 3 4  Julieta Lionetti, Argentina’s ‘Kid’s Nobel’ Winner Andruetto is All Analog, Publishing Perspectives, ‏March 23, 2012
1 2 3 4  María Teresa Andruetto [ Argentina ], Internationale Literaturfestival Berlin, ‏2014
↑  The woman in question (La mujer en cuestión), CBQ
1 2 3 4  Biografía de María Teresa Andruetto
↑  María Teresa Andruetto, Peter Sís Win Hans Christian Andersen Awards, Publishers Weekly, ‏March 19 2012
| --- | --- |
בקרת זהויות :  NLI: 987007517135405171  BIBSYS: 13016947  BNE: XX1630011  BnF: cb16779305c (data)  CiNii: DA17683473  GND: 129749826  ICCU: LO1V314430  ISNI: 0000 0000 7871 9059  LCCN: n96065593  NKC: xx0244610  NLK: KAC201714186  NTA: 303941367  RERO: 02-A013634960  SUDOC: 150731639  VIAF: 79545244   WorldCat (עם VIAF): 79545244
משימות מעבורות החלל

מעבורת החלל האמריקאית - קולומביה
מעבורת החלל הרוסית - בוראן
תוכנית המעבורות של נאס"א ביצעה 135 טיסות, בעוד שתוכנית החלל הרוסית ביצעה טיסה אחת לא מאוישת עם המעבורת בוראן.
תוכנית המעבורות של נאס"א החלה עם 5 משימות ניסיוניות באנטרפרייז. כל משימה נמשכה מספר דקות וכולן התרחשו בתוך האטמוספירה. במשימות אלו שוחררה המעבורת מעל גבו של בואינג 747 בגובה רב, ונחתה בכוחות עצמה על מסלול נחיתה. לאחר 5 משימות אלו, פתחה משימת STS-1 ב-12 באפריל 1981 את תוכנית המעבורות של נאס"א. התוכנית הסתיימה ב-21 ביולי 2011 עם נחיתת מעבורת החלל אטלנטיס ממשימת STS-135.
לאחר השבתת כל המעבורות תבנה חללית חדשה שתהיה בטוחה יותר, זולה יותר ותתבסס על הטכנולוגיות של חלליות אפולו ומעבורות החלל, עליהן יתווספו טכנולוגיות חדשות. כל זה כחלק מתוכנית החלל "קונסטליישן" של ארצות הברית, שכללה כוונה לחזרה לירח עד שנת 2020, הקמת בסיס קבע ירחי ובסופו של דבר ביצוע משימות מאוישות למאדים, אך ב-2010 היא בוטלה.
שמות המשימות

כל משימות החלל האמריקאיות נקראות תחת השם Space Transportation System או בקיצור (STS). תחילה מספור המשימות נעשה באופן מספרי עוקב עד משימת STS-9. לאחר משימת STS-9, שונתה שיטת הספירה של השיגורים. כך התקבל השם STS-41-B, במקום השם STS-11 (משימת STS-10 התבטלה בגלל עיכוב רב בקבלת והעמסת הציוד והמטען על המעבורת). שיטת הספירה נועדה להיות יותר ספציפית. המספר 4 מייצג את הספרה האחרונה של שנת הכספים הפדרלית השיגור (1984) הספרה השנייה מייצגת את אתר השיגור (הספרה 1 מייצגת שיגור ממרכז החלל קנדי והספרה 2 מייצגת שיגור מבסיס חיל האוויר ונדנברג, למרות שבוונדנברג מעולם לא שוגרה מעבורת) והאות B מייצגת את מספר השיגור לאותה שנת כספים (STS-10 בוטלה, במקור הייתה אמורה להיקרא STS-41-A). לאחר אסון מעבורת החלל צ'לנג'ר ב-1986 חזרה שיטת הספירה המקורית.
STS-3xx היא משימת הצלה שיוצאת בהתראה קצרה כאשר קורה משהו למשימה שממריאה. הצוות של משימה זו נקבע לפני כל משימה שגרתית וזוהי המשימה היחידה שלא מתוארכת. המעבורת למשימה זו נקבעת לפי המעבורת שיוצאת למשימה שגרתית. (אם יקרה משהו למשימה STS-121 שבה ממריאה הדיסקברי, משימת ההצלה תתבצע על ידי האטלנטיס משום שהיא הבאה בתור לצאת למשימה שגרתית (STS-115).
סטטיסטיקה

סטטיסטיקה זו נכונה ל-27 במאי 2010.
| מעבורת | ימי טיסה | הקפות | מרחק (ק"מ) | מספר טיסות | הטיסה הארוכה ביותר (ימים) | סה"כ אנשי צוות | הליכות חלל | עגינה בתחנת החלל הבינלאומית/מיר | לוויינים שהוכנסו למסלול |
| --- | --- | --- | --- | --- | --- | --- | --- | --- | --- |
| קולומביה | 300.74 | 4,808 | 201,497,772 | 28 | 17.66 | 160 | 7 | 0 / 0 | 8 |
| צ'לנג'ר | 62.41 | 995 | 41,527,416 | 10 | 8.23 | 60 | 6 | 0 / 0 | 10 |
| דיסקברי | 352.17 | 5,002 | 223,054,223 | 38 | 15.39 | 237 | 51 | 1 / 11 | 31 |
| אטלנטיס | 293.78 | 4,788 | 184,673,818 | 32 | 13.84 | 200 | 39 | 7 / 11 | 14 |
| אנדוור | 280.43 | 4,429 | 186,419,124 | 24 | 16.63 | 164 | 50 | 1 / 10 | 3 |
| סך הכל | 1,289.53 | 20,022 | 837,172,353 | 132 | 17.66 (STS-80) | 821 | 153 | 9 / 32 | 66 |
| מעבורת | ימי טיסה | הקפות | מרחק (ק"מ) | מספר טיסות | הטיסה הארוכה ביותר (ימים) | סה"כ אנשי צוות | הליכות חלל | עגינה בתחנת החלל הבינלאומית/מיר | לוויינים שהוכנסו למסלול |
| --- | --- | --- | --- | --- | --- | --- | --- | --- | --- |
| אנטרפרייז | 0.014 | 0 | לא ידוע | 0 | 0.004 | >3 | 0 | 0 / 0 | 0 |
| בוראן | 0.14 | 2 | 83,307 | 1 | 0.14 | 0 | 0 | 0 / 0 | 0 |
ראו גם

תוכנית מעבורות החלל
מעבורת חלל
רשימה של טיסות חלל מאוישות
ספייסלאב
אסון צ'לנג'ר
אסון קולומביה
תוכנית החלל האמריקאית
תוכנית החלל הרוסית
נחיתת כלי תעופה חללי
מתאם פי

מקדם הקשר (או המתאם)  \phi  (פי) הוא מדד תיאורי לעוצמת הקשר בין שני משתנים איכותיים (כשבדרך כלל שניהם נמדדים בסולם מדידה שמי). המדד מבוסס על סטטיסטי כי בריבוע של פירסון, אולם יש לו קשר גם למקדם המתאם של פירסון.
היסטוריה

מקדם קשר זה הוצע על ידי ג'ורג' אדני יול ב-1912 עבור 2 משתנים איכותיים דיכוטומיים. קרל פירסון הציע באופן בלתי תלוי לאמוד את עצמת הקשר בין שני משתנים דיכוטומיים המקבלים את הערכים 0 ו-1 על ידי חישוב מקדם המתאם כאשר מתייחסים למשתנים כאל משתנים כמותיים. התברר כי שתי ההגדרות שקולות, וכי שתיהן קשורות גם לסטטיסטי מבחן כי בריבוע לבדיקת השערת אי התלות בין המשתנים. ההרחבה פורמלית של מקדם  \phi  למדידת עצמת הקשר בין שני משתנים איכותיים כלשהם נעשתה על ידי הראלד קראמר.
הגדרה

יהיו  X ו- Y שני משתנים מקריים איכותיים, ויהי  \chi ^{2} סטטיסטי כי בריבוע לבדיקת השערת אי התלות בין המשתנים על סמך מדגם בגודל  n. אזי  \phi ={\sqrt {\frac {\chi ^{2}}{n}}}.
ערכו של  \phi  שווה ל-0 אם ורק אם שני המשתנים הם בלתי תלויים. ככל שערכו של  \phi  גדול יותר כך עצמת הקשר גדולה יותר. בדרך כלל ערכו של  \phi  קטן מ-1, אם כי ניתן למצוא דוגמאות בהן ערכו גדול מ-1. עם זאת, כאשר  X ו- Y הם משתנים דיכוטומיים, ערכו של  \phi  אינו יכול לעלות על 1.
ניתן לבדוק השערות על ערכו של  \phi  ולחשב רווחי סמך תוך שימוש בהתפלגות כי בריבוע.
מקרים פרטיים

כאשר  X ו- Y הם משתנים דיכוטומיים (כלומר כל אחד מהם מקבל שני ערכים בלבד), ניתן להציג את נתוני המדגם בלוח השכיחות הבא:
| Total |  y_{2} |  y_{1} |  |
| --- | --- | --- | --- |
|  a+b |  b |  a |  x_{1} |
|  c+d |  d |  c |  x_{2} |
|  n |  b+d |  a+c | Total |
כאשר  n=a+b+c+d.
במקרה זה:
זוהי למעשה ההגדרה שנתן יול.
אם  X ו- Y הם משתנים דיכוטומיים, ערכו של  \phi  שווה לערכו של מתאם קרמר.
אם  X ו- Y מקבלים את הערכים 0 ו-1, אזי  \phi  שווה לערכו של מקדם המתאם של פירסון המחושב כאשר מתייחסים למשתנים כאל משתנים כמותיים.
ראו גם

משתנה איכותי
סולם מדידה
מבחן כי בריבוע
מבחן M בריבוע
מתאם פירסון
מתאם קרמר
הערות שוליים

↑  Yule, G. U., On the methods of measuring association between two attributes, Journal of the Royal Statistical Society, 6 75, 1912, עמ' 579-652 doi: 10.2307/2340126
↑  Cramer, H., Mathematical Methods of Statistics, Princeton: Princeton University Press, 1946, ISBN 0-691-08004-6
↑  Samuel Kotz and N. Balakrishnan, Encyclopedia of Statistical Sciences, Wiley-Interscience, 2006, עמ' 41, ISBN 978-0471743804
מתאם פעולות הממשלה בשטחים

| --- | --- |
סמל מתפ"ש

צילום אווירי של משרדי המנהל האזרחי בין רמאללה לבית אל (בחלקה התחתון של התמונה)
 מידע כללי
 מדינה:  ישראל 
 משרד אחראי:  משרד הביטחון
 סוכנות בת:  המינהל האזרחי ליהודה ושומרון מנהלת תיאום וקישור
 תאריך הקמה:  1967
 ראש:  רסאן עליאן
 מנהל:  –
 מטה מרכזי:  הקריה
 תקציב:  444 מיליון ש"ח (2016)
 אתר היחידה
 
מתאם פעולות הממשלה בשטחים (מתפ"ש) או תיאום פעולות הממשלה בשטחים היא יחידה במשרד הביטחון האחראית למימוש מדיניות הממשלה בשטחי יהודה ושומרון וחבל עזה. המתפ"ש הוא הסמכות האזרחית לתיאום התכנון והתשתיות בשטחי C ביהודה ושומרון, וגורם התיאום האזרחי והביטחוני מול הרשות הפלסטינית וכן מול ארגונים בין-לאומיים וארגוני זכויות האדם הפועלים ביהודה ושומרון וברצועת עזה. מטה היחידה ממוקם בקריה, ומפקדת המנהל האזרחי באיו"ש ממוקמת בסמוך למפקדת אוגדת איו"ש בבית אל. מפקדת מת"ק עזה הייתה ממוקמת בסמוך למעבר ארז עד מלחמת חרבות ברזל. עם תחילת המלחמה הועברה המפקדה למחנה שדה תימן. ליחידה יש בית ספר לתיאום וקישור במחנה גדעונים. תחת המנהל האזרחי באיו"ש פועלות 8 מנהלות תיאום וקישור באזור יהודה ושומרון. מפקד היחידה הוא מתאם פעולות הממשלה בשטחים, קצין בדרגת אלוף. המתאם הנוכחי הוא האלוף רסאן עליאן.
היסטוריה

מייד לאחר מלחמת ששת הימים הוחל הממשל הצבאי הישראלי בשטחים, שהיה אמון הן על ההיבט הביטחוני והן על הטיפול באוכלוסייה האזרחית. יהודה ניצן מונה ל"מתאם העניינים האזרחיים בשטחים המוחזקים", תפקיד זמני שביצע בשירות מילואים וכיהן בו במשך מספר חודשים. ב-10 בספטמבר 1967 מונה אל"ם דן חירם למתאם העניינים האזרחיים עד ספטמבר 1968. במקביל מונה שלמה גזית, באוגוסט 1967, ליו"ר ועדת התיאום המדיני-ביטחוני בשטחים, ולקראת סוף שנת 1968 מונה גם למרכז ועדת המנכ"לים המטפלת בנושאים אזרחיים בשטחים המוחזקים ובדצמבר 1967 מונה לראש מחלקת ממשל צבאי וביטחון מרחבי במטכ"ל. ביולי 1968 היה מראשוני המועלים לדרגת תת-אלוף ובינואר 1973 קודם לדרגת אלוף, ומאז תפקיד מתאם פעולות הממשלה בשטחים הוא של קצין בדרגת אלוף.
בתחילת שנות ה-70 הוקמה יחידת תיאום פעולות הממשלה בשטחים, שנקראה אז "אגף מטה ביטחון מרחבי והתיישבות". היחידה הוקמה מתוך כוונה ליישם את אמנת ז'נבה הרביעית. האמנה, הדנה בדיני תפיסה לוחמתית, קובעת את חובת המדינה הכובשת להגן על אזרחי השטחים שכבשה, על מנת שלא לפגוע בחפים מפשע ובאנשים שאינם לוחמים. האמנה גם קובעת כי לא ניתן להחיל את חוקי המדינה הכובשת על אותם שטחים, וכי היות שהצבא הוא זה שכבש את השטחים, עליו מוטלת האחריות לדאוג לתושבים.
לאחר הסכם השלום עם מצרים ב-1979, שבמסגרתו הוחלט על הפרדת הפעילות האזרחית מהפעילות הביטחונית, הוקם בשנת 1981 המנהל האזרחי, שהיה חלק מהממשל הצבאי הישראלי בשטחים. כך, הפעילות הביטחונית נותרה בידי הממשל הצבאי, אשר כפוף לאלוף הפיקוד. הסמכויות האזרחיות הוקנו למנהל האזרחי שהוכפף למשרד תיאום פעולות הממשלה בשטחים, הכפוף למשרד הביטחון. לראש המנהל האזרחי נמסרו סמכויות בתחומים אזרחיים שונים, ותחתיו מונו קציני מטה אזרחיים הקשורים למשרדי הממשלה השונים בישראל.
מנהלות התיאום והקישור של היחידה מוקמו ברמאללה ובעזה. לאחר העברת סמכויות לידי הפלסטינים בהסכם קהיר (1994), שונה אופי הפעילות של היחידה, ומאז פעילותה הפכה לתיאום וקישור בין הצד הפלסטיני לבין הצד הישראלי, והיחידה נסוגה מהשטחים שהועברו לידי הפלסטינים.
החל מדצמבר 2010 היחידה מכשירה את כלל הקא"לים בצה"ל.
היחידה מפעילה עמוד פייסבוק עתיר עוקבים בשם "אֶלְמֻנַסֶּק" (בערבית: المنسّق) שפירושה "המתאם".
מבנה היחידה

משרד מתאם פעולות הממשלה בשטחים – קצין בדרגת אלוף הכפוף לשר הביטחון.
משרד סגן המתאם – קצין בתקן תת-אלוף.
המנהל האזרחי באזור יהודה ושומרון (מנהא"ז איו"ש) – מנהלות תיאום וקישור (מת"ק) בערים ג'נין, שכם, רמאללה, עוטף ירושלים, בית לחם, חברון, יריחו וכן מנהלת תיאום וקישור "אפרים", שאחראית על הערים קלקיליה וטולכרם. בראש המנהל עומד קצין בדרגת תת-אלוף. ממרץ 2024 מכהן בתפקיד זה תא"ל הישאם אבראהים.
מנהלת התיאום והקישור לעזה – עד לתחילתה של מלחמת חרבות ברזל מוקמה המפקדה של מת"ק עזה בסמוך לגבול הצפוני של רצועת עזה, ליד מעבר ארז. עם פרוץ המלחמה, הועתקה מפקדת מת"ק עזה למחנה שדה תימן. בראש המת"ק עומד קצין בדרגת אלוף-משנה. ממאי 2024 מכהן בתפקיד אל"ם עבדאללה חלבי.
מנהלת המאמץ ההומניטרי-אזרחי ברצועת עזה – האגף הוקם במהלך מלחמת חרבות ברזל. אחראי על תכלול ומימוש המאמץ ההומניטרי ברצועת עזה ובתיאום עם הקהילה הבין-לאומית, באופן שיאפשר לממש את המאמץ ההומניטרי תוך הקפדה על האינטרסים הביטחוניים של מדינת ישראל. בראש המנהלה עומד קצין בדרגת תת-אלוף. באוגוסט 2024 סוכם כי אל"ם אלעד גורן ימונה לתפקיד.
מחלקת אג"ם (אגף מבצעים) – חמ"ל ועוד.
ענף תקשוב – אחראי על כל רשתות המחשוב, חומרה וציוד ביחידה.
ענף תיאום ביטחוני – האחראי על תיאום ההיבטים הביטחוניים מול מנגנוני הביטחון הפלסטיניים.
משרד פניות הציבור – אחראי על פניותיהם של ארגונים ועמותות ישראליים, חברי כנסת, ועורכי דין בכל הנוגע לכניסה ויציאה של פלסטינים לשטחי מדינת ישראל ולחו"ל.
מחלקה אזרחית – אחראית על ההיבטים האזרחיים ביהודה, שומרון וחבל עזה.
ענף כלכלה – תיאום מהלכים כלכליים.
ענף תשתיות – תיאום פעולות תשתית, כגון מים, ביוב, חשמל, תקשורת ובניין, וטיפול במשבר המים ברצועת עזה.
ענף קשרי חוץ וארגונים בין-לאומיים – תיאום פעולות ארגונים בין-לאומיים.
מחלקת מידע ומחקר – איתור וניתוח תפניות ומגמות מרכזיות בקרב האוכלוסייה הפלסטינית באיו"ש ובעזה, ניתוח מהלכים פלסטיניים בתחום המדיני-פוליטי והחברתי-כלכלי, וזיהוי מגמות בתקשורת הפלסטינית ויצירת תמונת מצב עדכנית.
ענף דוברות והסברה – ענייני תקשורת ופרסומים בעיתונות, פלטפורמות דיגיטליות בערבית שבהן היחידה מפרסמת מידע ושירותים לאוכלוסייה הפלסטינית.
בית הספר לתיאום וקישור – הכשרת החיילים ביחידה, לימוד ערבית מדוברת של חיילים ושל קצינים ביחידה, ועבור גופים נוספים בצה"ל.
מפקדי היחידה

| 0 | 1 | 2 |
| --- | --- | --- |
| שם | תקופת כהונה | הערות |
| דן חירם | ספטמבר 1967 – ספטמבר 1968 | עניינים אזרחיים |
| שלמה גזית | ספטמבר 1967–1974 | לימים ראש אמ"ן |
| רפאל ורדי | 1974–1976 | לימים ראש אכ"א |
| אברהם אורלי | 1976–1979 |  |
| דני מט | 1979–1982 | לימים נציב קבילות החיילים |
| רחביה ורדי | 1982–1983 |  |
| בנימין בן אליעזר | 1983–1984 | לימים חבר הכנסת ושר בממשלות ישראל |
| שמואל גורן | 1984–1991 |  |
| דני רוטשילד | 1991–1995 |  |
| אורן שחור | 1995–1997 |  |
| יעקב אור | 1997–2001 |  |
| עמוס גלעד | 2001–2003 |  |
| יוסף מישלב | 2003–2008 | האלוף הדרוזי הראשון בצה"ל |
| עמוס גלעד | ספטמבר 2008 – נובמבר 2009 | כאזרח, ממלא מקום |
| איתן דנגוט | נובמבר 2009 – ינואר 2014 |  |
| יואב מרדכי | ינואר 2014 – 1 במאי 2018 |  |
| כמיל אבו רוקון | 1 במאי 2018 – 6 באפריל 2021 |  |
| רסאן עליאן | 6 באפריל 2021 ואילך |  |
ראו גם

המנהל האזרחי
מנהלת תיאום וקישור
מתאם פעולות הממשלה בלבנון
הערות שוליים

↑  דוח תיאום פעולות הממשלה בשטחים בשנת 2016
↑  יוצאי דופן היו אל"ם רחביה ורדי ותא"ל בנימין בן אליעזר
↑  דן חירם יתאם ענינים אזרחיים בשטחים המוחזקים, דבר, 15 בספטמבר 1967
↑  יד אחת לשטחים, דבר, 6 בספטמבר 1968
↑  אל"מ שלמה גזית ראש מחל' הממשל הצבאי במטכ"ל, דבר, 24 בנובמבר 1967
↑  אזכרה לזכרו של אלוף (מיל') אברהם אורלי ז"ל, באתר צה"ל (דרך ארכיון האינטרנט)
↑  מתאם פעולות הממשלה בשטחים, באתר צה"ל (דרך ארכיון האינטרנט), 29 באוקטובר 2012
↑  יואב זיתון, תפקיד חדש בצה"ל: אל"ם גורן מונה לתפקיד ראש המאמץ ההומניטרי-אזרחי ברצועה, באתר ynet, 28 באוגוסט 2024
|  חברי פורום מטכ"ל |
| --- | --- | --- |
| הרמטכ"ל | רב-אלוף הרצי הלוי |  |
| סגן הרמטכ"ל | אלוף אמיר ברעם |  |
| ראשי אגפים | ראש אגף המודיעין: אלוף שלומי בינדר • ראש אגף המבצעים: אלוף עודד בסיוק • ראש אגף כוח האדם: אלוף יניב עשור • ראש אגף הטכנולוגיה והלוגיסטיקה: אלוף מישל ינקו • ראש אגף התכנון: אלוף אייל הראל • ראש אגף התקשוב וההגנה בסייבר: אלוף ערן ניב • ראש אגף האסטרטגיה והמעגל השלישי: אלוף אליעזר טולדנו |  |
| מפקדי זרועות | מפקד זרוע היבשה: אלוף תמיר ידעי • מפקד חיל האוויר: אלוף תומר בר • מפקד חיל הים: אלוף דוד סער סלמה |  |
| מפקדי פיקודים | מפקד פיקוד הצפון: אלוף אורי גורדין • מפקד פיקוד המרכז: אלוף אבי בלוט • מפקד פיקוד הדרום: אלוף ירון פינקלמן • מפקד פיקוד העורף: אלוף רפי מילוא |  |
| קציני מטה נוספים | נשיאת בית הדין הצבאי לערעורים: אלוף אורלי מרקמן • מפקד המכללות הצבאיות ומפקד מפקדת העומק: אלוף נמרוד אלוני • מפקד הגיס המטכ"לי ופיקוד ההכשרות והאימונים: אלוף דוד זיני  • מפקד הגיס הצפוני ומערך התמרון: אלוף דן גולדפוס •  מתאם פעולות הממשלה בשטחים: אלוף רסאן עליאן • הפרקליטה הצבאית הראשית: אלוף יפעת תומר-ירושלמי • דובר צה"ל: תת-אלוף דניאל הגרי • היועץ הכספי לרמטכ"ל: תת-אלוף גיל פנחס • המזכיר הצבאי של ראש הממשלה: אלוף רומן גופמן • המזכיר הצבאי של שר הביטחון: תת-אלוף גיא מרקיזנו • המזכיר הצבאי של נשיא המדינה: תת-אלוף נעמה רוזן גרימברג • עוזר הרמטכ"ל: אלוף-משנה חיים בן-מויאל |  |
| אזרחים | מנכ"ל משרד הביטחון: אלוף (מיל') אייל זמיר • ראש מפא"ת: תת-אלוף (מיל') דני גולד • מבקר צה"ל: תת-אלוף (מיל') עופר שריג • מבקר מערכת הביטחון: תת-אלוף (מיל') יאיר וולנסקי |  |